Läinud aastal on meie võõrsilt laenatud maitsengute hulka liidetud korraga kolm teost ühe Prantsuse klassiku teatrist - ta 300 aasta taguse sündimise ja ta 250 aasta taguse surma  kohalik mälestuskaja. Oh farsside "Arst vastu tahtmist" ja "Georges Dandin" tootja, vanamoelise, aga siiski aegumatu karakterkomöödia "Ihnuse" autor, see oli su esimene õigejooneline ja kultuurne eestistus! Vähe varem oli Molière'i "Ihnuse" koomika meie juure murdunud Saksa ja Vene moonutavate vaheastete kaudu; tema "Tahtmata kosimise" kerge nalja juhuslik ülekanne oli samuti sum­bunud odavas ajaviites.